สวัสดีค่ะอาจารย์ทุกท่านหนูมีอาการปวดหัวแล้วตาพร่ามัวคะ มีอาการคลื่นไส้ และเวลาเดินๆอยู่ๆขาก็อ่อนแรงคะ อาการนี้เป็นมาหลายเดือนแล้วคะ แต่อาการปวดหัวเป็นมาตลอดตั้งแต่ได้รับอุบัติเหตุคะ มันนานมากๆแล้วคะ ไปตรวจก็บอกไม่เป็นอะไรคะ อาการแบบนี้ บ่งบอกถึงอะไรได้บ้างคะ
สวัสดีคะ ตอนประสบอุบัติเหตุมีปัญหาการบาดเจ็บที่กะโหลกศีรษะไหมค่ะปรกติถ้ามีการบาดเจ็บที่ศีรษะ อาจจะทำให้มีปัญหาเรื่องอาการปวดหัวได้ค่ะ แต่มักจะเป็นในช่วงแรกๆ ของการเกิดอุบัติเหตุค่ะ ดังนั้นอาการปวดหัวครั้งนี้อาจจะไม่สัมพันธ์กับเรื่องของอุบัติเหตุก็ได้ค่ะต้องหาสาเหตุก่อนค่ะ ว่าเกิดจากอะไรค่ะถ้ามีอาการตาพร่ามัว อาจจะต้องดูเรื่องการตรวจวัดสายตาค่ะ เพราะถ้ามีปัญหาผิดปรกติของสายตาหรือการมองเห็นก็อาจจะมาด้วยอาการปวดศีรษะได้ค่ะนอกจากนี้อาจจะต้องดูว่าไม่มีปัญหาเรื่องความดันโลหิตสูงหรือต่ำเกินไปค่ะ ซึ่งควรจะได้รับการตรวจค่ะและอีกภาวะหนึ่งที่อาจจะอธิบายเรื่องของขาอ่อนแรงสองข้างคือเรื่องเกลือแร่ในร่างกายที่ผิดปรกติค่ะ ซึ่งควรทำการตรวจเลือดค่ะอีกภาวะหนึ่งที่อาจจะเป็นได้คือเรื่องไทรอยด์เป็นพิษ ซึ่งแนะนำตรวจเช่นกันค่ะ